„Beavatkozás tervezése a MÁV Zrt. Dombóvár egykori fatelítő, valamint Dorog v.á., továbbá Nagykanizsa Gépészet és Szertár területén”
elnevezésű szolgáltatás beszerzésére irányuló eljárás

A feladat rövid leírása

A Zala Megyei Kormányhivatal ZA/KTF/00563-11/2018. számú határozatában kötelezte a MÁV Zrt-t a Nagykanizsa 3774/18 hrsz.-ú ingatlanon, a T7 jelű kút környezetében észlelt talajszennyezettség felszámolására a PG Konzorcium műszaki beavatkozási tervében foglaltaknak megfelelően. A beavatkozás a szennyezett talaj in situ on site bioremediációs eljárással történő kármentesítése volt fúrásokkal kialakított 10 db injektáló ponton; kéthavi gyakoriságú, összesen 6 alkalommal történő tápoldat és magas csíraszámú oltóanyag bejuttatásával. A beavatkozást követően a Műszaki beavatkozási záródokumentációt (1. sz. melléklet) a Zala Megyei Kormányhivatal ZA/KTO/00409-9/2022. számú határozatával elfogadta, egyben a MÁV Zrt.-t műszaki beavatkozás folytatására, valamint az azt kísérő kármentesítési monitoring tevékenység végzésére kötelezte.

A MÁV Zrt. nem értett egyet a beavatkozás folytatásának szükségességével, tekintettel arra, hogy a szennyezett – térfogat tekintetében csekély mértékű – talajtest a talajvízzel nincs és nem is kerülhet kapcsolatba, lévén egy jól körülhatárolható területrészen és mélységközben található, a szennyezett talajtest és a talajvíz egymástól való távolsága 4-6 m, a szennyezettség régi, degradált, a talajszemcsékhez kötődő, nehezen mobilizálható, így a Hatósággal egyeztetve megállapodás született, hogy a szennyezett talajtest szűk környezetének tényfeltárásával a MÁV Zrt. javaslatot tesz egy új (D) kármentesítési célállapot határértékre, melynek birtokában a beavatkozás lezárható. A tényfeltárást a MÁV Zrt. elvégeztette, a Zala Megyei Kormányhivatal ZA/KTO/00582-5/2023. számú határozatában a tényfeltárási záródokumentációt (2. sz. melléklet) elfogadta és egyben műszaki beavatkozási terv benyújtására kötelezte a MÁV Zrt.-t. Közigazgatási bírósági eljárást követően a tényfeltárási záródokumentáció elbírálására új eljárás indult, melynek eredménye a ZA/KTO/00031-9/2024. számú határozat (3. sz. melléklet), amely a tényfeltárási záródokumentációt elfogadja, a (D) kármentesítési célállapot határértékre tett javaslatot elutasítja, egyben kötelezi a MÁV Zrt.-t beavatkozási terv benyújtására. A határozatban foglalt kármentesítési monitoringot a MÁV Zrt. végzi.

Ajánlattevő feladata

A beavatkozási terv elkészítése a ZA/KTO/00031-9/2024. számú határozatban és a felszín alatti vizek védelméről szóló 219/2004 (VII. 21.) Korm. rendeletben foglaltak maradéktalan teljesítésével, szükség esetén részletes költségbecslés és munkaterv összeállítása táblázatos formában.

Teljesítési és kötbérterhes határidők

A teljesítési határidők tekintetében a teljesítés minden esetben a hiánytalan és műszaki ellenőr által elfogadott dokumentáció hatósági elfogadása. Az esetlegesen kiírt hiánypótlási, tényállás tisztázási felhívások során a műszaki ellenőr megkeresése alapján a kötelezettségek határidőre történő teljesítésére a kért kiegészítéseket el kell végeznie az Ajánlattevőnek. 

Valamennyi dokumentációt kizárólag elektronikus módon, szerkeszthető (.doc) és nem szerkeszthető (.pdf) változatban kell megküldeni az Ajánlatkérő részére. A dokumentációk véglegestésére/javítására, azok benyújtási határidejének betartását is figyelembe véve, Vállalkozónak 2 alkalom áll rendelkezésére (dokumentációnként). Határidő mulasztás esetén (amennyiben az Vállalkozónak felróható okokból pl. késői megküldés, 2 alkalomnál több javítás) következik be, a szerződés szerinti kötbérek érvényesíthetők.

A tervezést, a dokumentációk elkészítését a mindenkor érvényes jogszabályok, előírások, szabványok szerint kell elvégezni a MÁV Csoport utasításai és előírásai figyelembevételével és azok betartása mellett.

60 napon belül kell elkészíteni a felszín alatti vizek védelméről szóló 219/2004. (VII. 21.) Kormányrendelet 8. sz. melléklete szerinti tartalmi és formai követelményeknek megfelelően elkészített dokumentáció első olvasati példányát az Ajánlatkérő műszaki ellenőrének. A műszaki ellenőr 10 munkanapon belül véleményezi azt, és ez alapján a nyertes Ajánlattevő köteles véglegesíteni azt további 15 munkanapon belül. A véglegesített beavatkozási terv átadását követően 15 munkanapon belül részletes árazatlan költségvetést kell készíteni, ami tartalmazza a beépítendő anyagok, eszközök felsorolását, a szükséges mennyiségeket, tervező által elfogadott minőségi követelményeket.

A hatósági kapcsolattartás kizárólag az Ajánlatkérő kompetenciája, Ajánlattevő önállóan nem folytathat egyeztetéseket, tárgyalásokat a hatósággal, közvetlenül dokumentációt, engedélyes terveket nem nyújthat be. Bármilyen hatósági egyeztetés kizárólag az Ajánlatkérő részvételével történhet.

Ajánlattevő feladatát képezi, díjait ajánlatában szerepeltetnie kell:

A tételes költségvetésben lévő feladatok elvégzése.

A vállalási díjnak tartalmaznia kell a feladat elvégzése során fellépő valamennyi munkát és költséget, valamint az adminisztratív munkák ellenértékét.

Ajánlattevő feladatát NEM képezi, díjait ajánlatában NEM kell szerepeltetnie:

Hatósági és egyéb hatósági eljárási díjak.

Mellékletjegyzék:

1. sz. melléklet: Műszaki beavatkozási záródokumentáció – MÁV Zrt. Nagykanizsa Gépészeti Főnökség és Szertár területén a T7 jelű figyelőkút környezetében zajló környezeti kármentesítésre vonatkozóan – ELGOSCAR-2000 Kft., 2021 december
2. sz. melléklet: Tényfeltárási záródokumentáció – MÁV Zrt. Nagykanizsa Gépészeti Főnökség és Szertár területén a T7 jelű figyelőkút környezetében feltárt talajszennyezésre vonatkozóan – ELGOSCAR-2000 Kft., 2022. július
3. sz. melléklet: ZA/KTO/00031-9/2024. számú határozat másolata

